Държавен вестник, бр. 79, 2013 г., стр. 25

БРОЙ  79	
Д Ъ Р Ж А В Е Н  В Е С Т Н И К 	
СТР.  25  
нейното актуализиране, изпълнение и оценка 
съгласно приложимите регламенти на ЕК и 
националното законодателство;
6. координира работата на Тематичната 
работна група за изготвянето на новата опе­
ративна програма и изпълнява функциите на 
секретариат към нея съгласно съществуващите 
нормативни актове.
(2) Осъществяването на функциите по ал. 1, 
т. 1 и 2 се подпомага от служители, заемащи 
по трудово правоотношение длъжността „съ­
трудник по управление на европейски проекти 
и програми“, назначени за срок до приключ­
ване на Оперативна програма „Развитие 
на конкурентоспособността на българската 
икономика“.
(3) Възнагражденията на служителите в 
Главна дирекция „Европейски фондове за 
конкурентоспособност“ се финансират изцяло 
от Приоритетна ос 5 „Техническа помощ на 
Оперативна програма „Развитие на конкурен­
тоспособността на българската икономика“ 
2007 – 2013.
(4) Функциите по ал. 1, т. 2, буква „н“ 
включват:
1. подготвяне на уведомления до Европей­
ската комисия чрез министъра на финансите 
в случаите, когато помощта подлежи на пред­
варително уведомяване;
2. предварително съгласуване с министъра 
на финансите на планираната държавна по­
мощ в случаите, когато тя попада в обхвата 
на груповото освобождаване;
3. информиране на Европейската комисия 
чрез министъра на финансите за влязла в 
сила схема за държавна помощ, попадаща в 
обхвата на групово освобождаване;
4. информиране министъра на финансите 
за отпусната минимална помощ;
5. поддържане на регистър за предоста­
вените държавни и минимални помощи, 
администрирани от дирекцията, в изпълне­
ние на функциите є на управляващ орган на 
Оперативна програма „Развитие на конкурен­
тоспособността на българската икономика“ 
2007 – 2013.
(5) Главна дирекция „Европейски фондове 
за конкурентоспособност“ се ръководи от 
главен директор. В изпълнение на своите 
правомощия главният директор се подпомага 
от един заместник главен директор.
(6) Главна дирекция „Европейски фондове 
за конкурентоспособност“ има до 12 територи­
ални звена в областни градове на страната. С 
длъжностното разписание на министерството 
министърът определя градовете, в които се 
създават териториалните звена, и определя 
тяхната численост и длъжностна структура. 
Общата численост на служителите в терито­
риалните звена е посочена в приложението 
към чл. 6, ал. 8 и чл. 11, ал. 3.
Чл. 33. Дирекция „Енергийни стратегии и 
политики за устойчиво енергийно развитие“:
1. организира, координира и участва в 
разработването и актуализирането на Енер­
гийната стратегия на България в контекста 
на Европейската енергийна политика;
2. анализира и оценява изпълнението на 
целите и приоритетите на Енергийната стра­
тегия, подготвя информация за постигнатия 
напредък и предложения за необходимите 
мерки;
3. организира и координира дейността по 
разработване и актуализация на Национална 
стратегия по енергийна ефективност и на на­
ционални планове за енергийна ефективност 
на Република България и участва в разработ­
ването на програми и мерки за внедряване на 
енергоспестяващи решения в националната 
икономика;
4. координира дейностите в областта на 
опазването на околната среда, свързани с 
енергетиката;
5. организира и участва в разработването 
и актуализирането на Националния план за 
действие за енергията от възобновяеми източ­
ници и разработва националните индикативни 
цели за насърчаване потреблението на енергия, 
произведена от възобновяеми източници (ВИ) 
и биогорива, и изготвя доклади за постигане 
на целите;
6. координира изготвянето на програми за 
повишаване ефективността на енергийното 
потребление и насърчаване използването на 
енергия от ВИ на национално, областно и 
отраслово равнище;
7. координира дейността по разработване на 
програмни документи и разработва секторни 
политики за реализиране на националните 
цели от Енергийната стратегия;
8. събира, обработва и анализира инфор­
мацията, необходима за разработването на 
констативни общи енергийни баланси и ана­
лизи за нуждите на енергийната политика и 
осъществява обмен на статистически данни 
с български и международни институции;
9. организира, координира и участва в 
разработването на прогнозни краткосрочни, 
средносрочни и дългосрочни общи енергийни 
баланси и анализи за нуждите на енергийната 
политика;
10. осигурява изготвянето на бюлетина по 
чл. 4, ал. 2, т. 17 от Закона за енергетиката;
11. организира и поддържа база данни за 
производството на енергия от ВИ в Република 
България;
12. участва в изготвянето и съгласуването 
на проекти на нормативни и други актове в 
областите енергетика, енергийна ефективност 
и енергия от ВИ;
13. осъществява взаимодействие с минис­
терства, държавни и изпълнителни агенции, 
фондове и други институции по отношение